section_heading: Radnja serije
paragraph_text: U prvoj epizodi saznajemo što se sve može dogoditi kada u jednom stanu u potkrovlju zgrade netko vrlo glasno vodi ljubav. Kada se otkrije tko, susjeda Ruža (Ivanka Boljkovac) od uzbuđenja doživi infarkt i umre. Uhvaćeni bivši ministar (Zijad Gračić) u zamjenu za šutnju obećava svima sve. Tako Marta (Mirela Brekalo) dobije priliku useliti u Ružin stan svog sina Krunu (Jan Kerekeš), nezaposlenog profesora politike i gospodarstva i njegovu djevojku Tomislavu (Anđela Ramljak). Davor (Stjepan Perić) kontaktira Franjinu skoro bivšu ženu i najam stana dogovara s njom, Franji iza leđa. Useljavanje i iznošenje lijesa s Ružom se zakomplicira do te mjere da mora intervenirati policija.